Cuneiform Tablet CCT 4 11b (BM 115124)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-mur-<gap> <big_gap> 6 GÚ AN.NA ku-nu-ku ša a-lim{ki} ŠÀ 1 šu-uq-lam áp-ṭur₄-ma 1 GÚ 3 ma-na as-ni-iq i-šé-er-tám i-ta-šu 12 ku-ta-ni li-wi-sú 3 ANŠE.ḪI.A mì-ma a-nim ša ša-lim-a-ḫi-im ù i-a-tí ša ba-ri-ni 4 GÚ AN.NA ku-nu-ku ša a-lim{ki} 8 ku-ta-nu li-wi-sú <big_gap> 2 GÚ 10 ma-na AN.NA ma-as-ra-am a-na-kam-ma KÙ.BABBAR mar-ṣa-am aš-qúl ŠU.NÍGIN 12 GÚ 10 ma-na ù ú-tù-ra-ú-šu AN.NA 20 ku-ta-ni ù 6 ANŠE.ḪI.A i-lu-ú-a i-ra-de₈-a-kum a-ḫi a-ta ki-ma a-wi-lu-tí-kà e-pu-uš-ma lá-ma AN.NA ša ILLAT-tim e-ru-ba-ni AN.NA a-na KÙ.KI ta-er a-na ba-li AN.NA lá tù-šar-šu-ma i-dí-ku-bu-um AN.NA 1 GÚ ù 2 GÚ e-ri-iš-kà um-ma šu-ut-ma lá-ag-mì-il₅-šu dí-šu-um a-pu-tum i-ḫi-id-ma AN.NA a-na KÙ.KI ta-er-ma KÙ.BABBAR ku-nu-uk-ma a-na i-lu-ú-a pì-qí-id-ma KI a-li-ki pá-ni-ú-tí-ma šé-bi₄-lam <gap> GÚ AN.NA <big_gap> <gap>-<gap>-ri lá tù-kà-al dí-šu-nu-ma ší-im-šu-nu šé-bi₄-lam ILLAT-tum a-dí <gap> u₄-me e-ra-ba-am AN.NA dí-in lá tù-kà-al-šu a-na 15 GÍN AN.NA ù 3.33333 GÍN KÙ.BABBAR a qá-tí i-lu-a a-dí-in